laion/Wikipedia-Exotic huggingface dataset:
মারলিন অটি

মারলিন জয়েস অটি, ওডি (জন্ম: ১০ মে, ১৯৬০) জামাইকায় জন্মগ্রহণকারী বিখ্যাত স্লোভেনীয় প্রমিলা অ্যাথলেট। শুরুতে আন্তর্জাতিক ক্রীড়াঙ্গনে জামাইকার প্রতিনিধিত্ব করেন। কিন্তু, ২০০২ সাল থেকে স্লোভেনিয়ার পক্ষে আন্তর্জাতিক ক্রীড়াঙ্গনে অংশগ্রহণ করেছেন। ইনডোরে ৬০ মিটার দৌঁড়ে সর্বকালের তালিকায় চতুর্থ, ১০০ মিটারে ষষ্ঠ ও ২০০ মিটারে চতুর্থ স্থান অধিকার করেছেন মারলিন অটি। ১৯৯৩ সালে ইনডোরে ২০০ মিটারে বিশ্বরেকর্ড স্থাপন করেন যা ২০১৫ সাল পর্যন্ত অক্ষত রয়েছে। বর্তমানে তিনি স্লোভেনিয়ায় বসবাস করছেন। আন্তর্জাতিক ক্রীড়াঙ্গনে তিনি দীর্ঘকালব্যাপী শীর্ষ পর্যায়ের স্প্রিন্টারের ভূমিকায় অবতীর্ণ হয়েছেন। ৫২ বছর বয়সে ২০১২ সালের ইউরোপীয় অ্যাথলেটিকস চ্যাম্পিয়নশিপের ৪x১০০ রিলেতেও তিনি প্রতিদ্বন্দ্বিতা করেছিলেন। সর্বমোট ৯টি অলিম্পিক পদক জয় করেছেন তিনি। এছাড়াও ট্র্যাক এন্ড ফিল্ডের যে-কোন বিষয়ে সর্বাধিক সাতবার অলিম্পিকে অংশগ্রহণ করে রেকর্ড গড়েন। সর্বমোট ১৪টি বিশ্ব চ্যাম্পিয়নশিপের পদকধারীও তিনি। সমগ্র খেলোয়াড়ী জীবনে তার অসামান্য অর্জন ও দীর্ঘস্থায়ীত্বের কারণে তাকে ‘ট্র্যাকের রাণী’ হিসেবে বলা হয়ে থাকে। এছাড়াও ট্র্যাকের বৃহৎ আসরগুলোয় স্বর্ণ ও রৌপ্যের তুলনায় অধিকসংখ্যক ব্রোঞ্জপদক প্রাপ্তির ফলে তাকে ‘ব্রোঞ্জের রাণী’ হিসেবেও আখ্যায়িত করা হয়। মার্কিন উচ্চ লম্ফধারী ও ৪০০ মিটারের হার্ডলার ন্যাট পেজের সাথে বৈবাহিক সম্পর্ক স্থাপন করেছিলেন। মধ্য-আশির দশকে এ দম্পতি মারলিন অট-পেজ নামে পরিচিতি পেয়েছিলেন। "Merlene Ottey-Page"। sports-reference.com। Sports Reference LLC। ২২ জুন ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৪।  "Merlene Ottey becomes oldest athlete in Euro championships"। masterstrack.com। ৮ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১১।  Chandler, Helen (৩১ জুলাই ২০১০)। "Merlene Ottey hopes age will be no barrier in the long run"। The Guardian। London।  Statistics book, Berlin 2009 ওয়েব্যাক মেশিনে আর্কাইভকৃত ৫ জুন ২০১১ তারিখে. IAAF. Retrieved on 13 August 2009. Washington Post 20 August 2004 http://www.iaaf.org/athletes/biographies/country=slo/athcode=61432/index.html স্টেফি গ্রাফ শেলি-অ্যান ফ্রেজার-প্রাইস ২০১৫ বিশ্ব অ্যাথলেটিকস চ্যাম্পিয়নশিপ উইকিমিডিয়া কমন্সে মারলিন অটি সংক্রান্ত মিডিয়া রয়েছে। The Merlene Ottey Tribute Merlene Ottey Merlene Ottey আইএএএফ প্রোফাইল (ইংরেজি) Merlene Ottey & the advance of women ওয়েব্যাক মেশিনে আর্কাইভকৃত ৭ জানুয়ারি ২০১৬ তারিখে Masters Track & Field World Rankings
জ্ঞানচন্দ্র মজুমদার

জ্ঞানচন্দ্র মজুমদার (১৮৮৯ - ৩ অক্টোবর, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি অনুশীলন সমিতির অন্যতম শীর্ষনায়ক ছিলেন। ১৯০৬ সালে এন্ট্রান্স পাস করে ঢাকা কলেজে পড়ার সময় অনুশীলন সমিতির প্রতিষ্ঠাতা পি. মিত্রের সংস্রবে আসেন এবং তিনিই সমিতির সর্বপ্রথম সদস্যরূপে বিধিবদ্ধ শপথ গ্রহণ করেন। ১৯০৬-১০ সনে সমিতির সমস্ত গুরুত্বপূর্ণ কাজে তার বিশেষ ভূমিকা ছিলো। তার মধ্যে উল্লেখযোগ্য কাজ হচ্ছে ঢাকার ব্রাহা রাজনৈতিক ডাকাতির ঘটনা। এই বিপ্লবী কাজের মধ্যেও তিনি ১৯১০ সনে বি.এস.সি. পাস করেন। প্রেসিডেন্সি কলেজে এম.এস.সি. পড়ার সময় আচার্য প্রফুল্লচন্দ্রের দৃষ্টি আকর্ষণ করেন। পুলিসি তৎপরতার জন্য তার পড়া শেষ হবার আগেই ১৯১৬ সনে তিন ধারা আইনে আটক থাকেন। প্রথম বিশ্বযুদ্ধের শেষে ১৯১৯ সনে ছাড়া পেয়ে কংগ্রেস আন্দোলনে যোগ দেন এবং ময়মনসিংহ জেলায় কংগ্রেস সংগঠন গড়ে তুলে বহু বছর তার সম্পাদক এবং পরে সভাপতি হিসেবে কাজ করেন। ১৯২৫-৩০ সালে তিনি বাংলার প্রধান নেতাদের মধ্যে অন্যতম ছিলেন। ১৯৩৮ সনে তিনি তদানীন্তন কংগ্রেস হাইকম্যান্ডের বিপক্ষে নেতাজি সুভাষচন্দ্র বসুর সঙ্গে মিলিত হয়ে তার মনোনীত ব্যক্তি হিসেবে বঙ্গীয় ব্যবস্থাপক সভার সদস্য নির্বাচিত হয়েছিলেন। বহুবার তাকে কারাবরণ করতে হয়। দেশবিভাগের পর ১৯৬৭ সাল পর্যন্ত তিনি পাকিস্তানে বাস করেন। পাক-গণপরিষদের সদস্য ছিলেন। কলকাতায় মৃত্যু। তিনি ব্রিটিশ রাজের জেলে মোট ২৬ বছর বন্দি ছিলেন। জ্ঞানচন্দ্র মজুমদারের জন্ম নেত্রকোণা জেলার বারহাট্টা উপজেলার রায়পুর গ্রামে। তার পিতার নাম মহেন্দ্রচন্দ্র মজুমদার। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও পরিমার্জিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৪৪-৪৫, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২১২। দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ২৫৪।
মোহাম্মদপুর রামেন্দ্র মডেল উচ্চ বিদ্যালয়

মোহাম্মদপুর রামেন্দ্র মডেল উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে একটি। এটি প্রতিষ্ঠিত হয় ১৯১৬ সালে। এই বিদ্যালয়ের প্রতিষ্ঠাকালীন নাম ছিল মোহাম্মদপুর রামেন্দ্র ইংরেজি উচ্চ বিদ্যালয়। প্রথমদিকে যদিও এখানে ব্রিটিশ সরকারের মাধ্যমে এখানে ইংরেজি মাধ্যমে পড়ালেখা হতো। পরবর্তীতে এই বিদ্যালয়ের বাংলা মাধ্যম চালু হওয়ার সাথে সাথে এর নামকরণ হয় মোহাম্মদপুর রামেন্দ্র মডেল উচ্চ বিদ্যালয়। এই বিদ্যালয় প্রতিষ্ঠা করা হয় ১৯১৬ সালে। তবে এ বিদ্যালয়ের ইতিহাস নিয়ে নানা জনের নানা মত রয়েছে। তবে এখান কার মানুষদের ধারণা এ এলাকার তৎকালীন জমিদার রাজা রামেন্দ্র রায় চৌধুরী এই বিদ্যালয় প্রতিষ্ঠা করেন। এবং তিনি তার নিজের নামে বিদ্যালয়ের নামকরণ করেন। মোহাম্মদপুর রামেন্দ্র মডেল উচ্চ বিদ্যালয় নোয়াখালী জেলার অন্তর্গত সেনবাগ উপজেলার ৭ নং মোহাম্মদপুর ইউনিয়নে অবস্থিত। নোয়াখালী চট্টগ্রাম মহা সড়ক সংলগ্ন ৬.১৬ শতাংশ জমির উপর একটি প্রাচীন ঐতিহ্যবাহী বিদ্যালয়। বিদ্যালয়ে ৪টি ভবনে মোট ২৯টি কক্ষ আছে। শিক্ষাদান কার্যক্রম সুসম্পন্ন করনে অনুপম পরিবেশ আছে। শতবর্ষী এই বিদ্যালয় থেকে অনেক ডাক্তার ইঞ্জিনিয়ার ব্যবসায়ী সহ নানা পেশার অনেক জ্ঞানী গুনী ব্যক্তিত্ব এ বিদ্যালয় থেকে তাদের শিক্ষাজীবন শেষ করেছেন। বর্তমানে এখানে প্রায় ১৮০০ শিক্ষার্থীরও বেশি ছাত্র-ছাত্রী পড়াশুনা করছে। সেনবাগ তথ্য বাতায়ন "মোহাম্মদপুর রামেন্দ্র মডেল উচ্চ বিদ্যালয়" |ইউআরএল= এর মান পরীক্ষা করুন (সাহায্য)। [স্থায়ীভাবে অকার্যকর সংযোগ] ২. ওয়েব সাইট "http://mrmhschool.edu.bd/ ওয়েব্যাক মেশিনে আর্কাইভকৃত ১১ অক্টোবর ২০১৯ তারিখে ওয়েব্যাক মেশিনে আর্কাইভকৃত ১১ অক্টোবর ২০১৯ তারিখে
অমূল্যচন্দ্র অধিকারী

অমূল্যচন্দ্র অধিকারী (১৯০১ - ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব, অগ্নিযুগের বিপ্লবী এবং সাম্যবাদী চিন্তা ও আদর্শের অনুসারী। অমূল্যচন্দ্র অধিকারীর জন্ম নেত্রকোণা জেলার মদন উপজেলার বাড়রী গ্রামে। তার পিতার নাম শরৎচন্দ্র অধিকারী। তার ছাত্রজীবন কাটে ঈশ্বরগঞ্জ ও কলকাতায়। অল্প বয়সেই বিপ্লবী অনুশীলন দলের প্রবোধ দাশগুপ্ত প্রমুখ বিপ্লবীদের সংস্পর্শে আসেন। ঐ দলেরই বিশ্বাসঘাতক হত্যার ষড়যন্ত্রে লিপ্ত আছেন সন্দেহক্রমে ১৯১৭ সালে পুলিস তাকে বছর দুই অন্তরীণ করে রাখে। মুক্তিলাভের পর জ্ঞানচন্দ্র মজুমদারের সঙ্গে অসহযোগ আন্দোলনে ব্যক্তিগতভাবে অংশ নেন_যদিও অনুশীলন দল এই আন্দোলনে যোগ দেয়নি। আত্মগোপনকারী বহু নেতাকে নানাভাবে সাহায্য করতেন। দলের অর্থ সংগ্রহের প্রয়োজনে ডাকাতির পরিকল্পনায় এবং বেআইনি অস্ত্রশস্ত্র সংগ্রহের কাজে নিযুক্ত ছিলেন। ১৯২২ সনে সোভিয়েত বিপ্লবের প্রশংসাসূচক এক প্রবন্ধ লিখে পত্রিকায় প্রকাশ করেন। ১৯২৪-২৮ ও ১৯৩০-৩৮ সালে কারারুদ্ধ ছিলেন। তিনি জেলে মোট ২০ বছর বন্দি ছিলেন এবং মোট ৫০ দিন অনশন করেন। তার উদ্যোগে দলের অধিকাংশ যুবকর্মী ও নেতাদের নিয়ে বিপ্লবী সমাজতন্ত্রী দল (R. S. P.) গঠিত হয়। ১৯৪০ সালে বিপ্লবী সমাজতন্ত্রী দলের (আরএসপি) প্রতিষ্ঠাতা সদস্যদের মধ্যে তিনি ছিলেন অন্যতম। রাজনীতি, বিশেষত মার্কসীয় রাজনীতি বিষয়ে অনেক প্রবন্ধ রচনা করেছিলেন। ত্রৈলোক্যনাথ চক্রবর্তী প্রমুখ বিপ্লবী নেতৃবৃন্দের ঘনিষ্ঠ সহযোগী ছিলেন। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ২১৩। দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ১০। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও পরিমার্জিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৪০-৪১, আইএসবিএন ৯৭৮-৮১-৭৯৫৫-১৩৫-৬
চারুচন্দ্র অধিকারী

চারুচন্দ্র অধিকারী (১৮৬৮ - ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। বিপ্লবী কার্যকলাপের জন্য কারাবাস করেন। তিনি ব্রিটিশ রাজের জেলে মোট ১২ বছর বন্দি ছিলেন। চারুচন্দ্র অধিকারীর জন্ম নেত্রকোণা জেলার মদন উপজেলার বাড়রী গ্রামে। তার পিতার নাম গোপালচন্দ্র অধিকারী। তার স্কুলজীবন কাটে নিজ গ্রামে এবং কেন্দুয়ার আশুজিয়ায়। দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ২৩৭। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২১৩।
হাকিমপুর পৌরসভা

হাকিমপুর পৌরসভা দিনাজপুর জেলাধীন হিলি স্থল বন্দর এলাকায় অবস্থিত । হাকিমপুর পৌরসভা ১৯৯৯ সালের ২৮শে এপ্রিল প্রতিষ্টিত। হিলি স্থল বন্দর থেকে সরকার প্রতি বছর ২০০কোটি টাকার রাজস্ব আয় করে থাকে। হাকিমপুর পৌরসভাটির দক্ষিণ বাগজানা ইউনিয়ন, পূর্বে আলীহাট ইউনিয়ন, উত্তরে বোয়ালদাড় ইউনিয়ন, পশ্চিমে ভারত রাষ্ট্র অবস্থিত। হাকিমপুর পৌরসভায় ০৯টি ওয়ার্ড । এন,এ,এম জামিল হোসেন চলন্ত অত্র পৌরসভায় হাকিমপুর সরকারী ডিগ্রী কলেজ, হাকিমপুর মহিলা ডিগ্রী কলেজ ০২টি ডিগ্রী কলেজ। ০১টি সরকারী মাধ্যমিক বিদ্যালয়, ০১টি বে-সরকারী পাইলট উচ্চ বিদ্যালয়, ০৮টি সরকারী প্রাথমিক বিদ্যালয়, ১০টি কিন্ডার গার্ডেন স্কুল, উত্তর বঙ্গের বৃহৎ দ্বীনি শিক্ষা প্রতিষ্ঠান আল জামিয়াতুল ইসলামিয়া আজিজিয়া আনওয়ারুল উলূম সংক্ষেপে যা হিলি জামিয়া মাদ্রাসা নামে সুপুরিচিত। দিনাজপুর জেলা তথ্য বাতায়ন এক নজরে হাকিমপুর পৌরসভা "হাকিমপুর উপজেলা"। hakimpur.dinajpur.gov.bd (ইংরেজি ভাষায়)। সংগ্রহের তারিখ ২০২৩-০১-২৮। [স্থায়ীভাবে অকার্যকর সংযোগ] "হাকিমপুর উপজেলা"। www.hakimpur.dinajpur.gov.bd (ইংরেজি ভাষায়)। সংগ্রহের তারিখ ২০২৩-০১-২৮। [স্থায়ীভাবে অকার্যকর সংযোগ]
পূর্ণ চক্রবর্তী

পূর্ণ চক্রবর্তী (১৮৯৬ - ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে প্রথম বিশ্বযুদ্ধের প্রাক্কালে অনুশীলন সমিতির সদস্যভুক্ত হন। তৎকালীন বাংলার বিভিন্ন স্থানে বিপ্লবী কার্যকলাপের জন্য কারাবাস করেন এবং অন্যতম সংগঠক হিসেবে পরিচিত হন। অল্পবয়সে মৃত্যু হয়। তিনি ব্রিটিশ রাজের জেলে কয়েক বছর বন্দি জীবন অতিবাহিত করেন। পূর্ণ চক্রবর্তীর জন্ম নেত্রকোণা জেলার কলমাকান্দা উপজেলার বাসাউড়া গ্রামে। দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ২৩৭। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ৩২৬।
হরসুন্দর চক্রবর্তী

হরসুন্দর চক্রবর্তী (১৯০৫ — ২১ মে, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২১ সালে ছাত্রাবস্থায় তিনি অসহযোগ আন্দোলনে যোগ দেন। ১৯২৪ সালে অনুশীলন সমিতির সদস্য হন। নিখিল বঙ্গ ছাত্র সমিতির (এ.বি.এস.এ) প্রতিষ্ঠায় তার বিশিষ্ট ভূমিকা ছিলো। ১৯৩০ সনে মেদিনীপুরে লবণ সত্যাগ্রহ আন্দোলনে এ.বি.এস.এ প্রেরিত স্বেচ্ছাসেবক দলের নেতৃত্ব দেন। এ-সময় তার উপর পুলিসি অত্যাচার হয় এবং তিনি কারারুদ্ধ থাকেন। ১৯৩৩ সনে জাতীয় কংগ্রেসের বিশেষ অধিবেশনে অভ্যর্থনা সমিতির সাধারণ সম্পাদক হন। নেলী সেনগুপ্ত ঐ অধিবেশনের সভানেত্রী ছিলেন। কংগ্রেসের অধিবেশন ঐ সময় বেআইনি ঘোষিত হয়েছিলো এবং তিনি গ্রেপ্তার হয়ে দুবছর কারাদণ্ড ভোগ করেন। মুক্তিলাভের পর কংগ্রেস সমাজতন্ত্রী দলে যোগ দেন। জাতীয় মুক্তিসংগ্রামে লিপ্ত থাকার অপরাধে বহুবার তিনি ব্রিটিশ রাজের জেলে কারাবরণ করেন। প্রায় ৩৬ বছর আনন্দবাজার পত্রিকার সঙ্গে যুক্ত ছিলেন। হরসুন্দর চক্রবর্তীর জন্ম ময়মনসিংহের চরপাড়ায়। তার পিতার নাম রামসুন্দর চক্রবর্তী। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও পরিমার্জিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৮৪৩, আইএসবিএন ৯৭৮-৮১-৭৯৫৫-১৩৫-৬ দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৫৩০। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২১৩।
অমরেন্দ্রনাথ ঘোষ

অমরেন্দ্রনাথ ঘোষ মোক্তার (২ অগ্রহায়ণ ১২৮১ - ১০ পৌষ ১৩৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন রাজনীতিবিদ, আইনজীবী এবং সমাজসেবী। দেশবন্ধু চিত্তরঞ্জন দাশের প্রেরণায় আইন ব্যবসা ছেড়ে রাজনীতিতে যোগ দেন। ঢাকা ষড়যন্ত্র মামলা, অসহযোগ আন্দোলন ও আইন অমান্য আন্দোলনে অংশগ্রহণের কারণে দীর্ঘদিন কারারুদ্ধ ছিলেন। যুগান্তর ও স্বরাজ দলের অন্যতম সংগঠক। তিনি টাঙ্গাইল পৌরসভার চেয়ারম্যান এবং বঙ্গীয় ব্যবস্থাপক পরিষদে স্বরাজ দলের ডিপুটি চিফ হুইপ ছিলেন। তিনি ব্রিটিশ রাজের জেলে কয়েক বছর বন্দি জীবন অতিবাহিত করেন। অমরেন্দ্রনাথ ঘোষের জন্ম টাঙ্গাইলে। দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৯। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ২১৩।
পুষ্যবর্মণ

পুষ্যবর্মণ (রাজত্বকাল ৩৫০-৩৭৪ খ্রিস্টাব্দ) কামরূপ রাজ্য শাসনকারী বর্মণ রাজবংশের প্রতিষ্ঠাতা ও প্রথম রাজা ছিলেন। আসামের ডুবি ও নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে জানা যায় যে, বর্মণ রাজবংশের প্রতিষ্ঠাতা ছিলেন পুষ্যবর্মণ। এই লিপিতে তাঁকে নরকাসুর, ভগদত্ত ও বজ্রদত্ত নামক পৌরাণিক চরিত্রগুলিরর বংশধর বলে উল্লেখ করা হয়েছে। অরুণ ভট্টাচার্য্যের মতে, পুষ্যবর্মণ গুপ্ত সম্রাট সমুদ্রগুপ্তের সমসাময়িক ছিলেন। নিধানপুর তাম্রলিপি থেকে জানা যায় যে, তাঁর পুত্রের নাম ছিল সমুদ্রবর্মণ। The mythical ancestors of this line of rulers were Naraka, Bhagadatta and Vajradatta. Three thousand years after these mythical ancestors there occurred Pushyavarman... In the Nidhanpur copperplate inscription, it is mentioned: "When the kings of his (Vajradatta's) family having enjoyed the position (of rulers) for three thousand years had (all) attained the state of gods, Pushyavarman became the lord of the world. Sharma, Mukunda Madhava (১৯৭৮)। Inscriptions of Ancient Assam। Gauhati University, Assam।  Arun Bhattacharjee (1993), Assam in Indian Independence, Page 14 Tripathi, Chandra Dhar (২০০৮)। Kamarupa-Kalinga-Mithila politico-cultural alignment in Eastern India : history, art, traditions। Indian Institute of Advanced Study। পৃষ্ঠা 197।  Wilt, Verne David (১৯৯৫)। Kamarupa। V.D. Wilt। পৃষ্ঠা 47।  Majumdar, Ramesh Chandra (১৯৭৭)। Ancient India। Motilal Banarsidass Publications। পৃষ্ঠা 538।  Kapoor, Subodh (২০০২)। Encyclopaedia of ancient Indian geography। Cosmo Publications। পৃষ্ঠা 364।  Sen, Sailendra Nath (১৯৯৯)। Ancient Indian History and Civilization। New Age International। পৃষ্ঠা 668।  Kapoor, Subodh (২০০২)। The Indian encyclopaedia: biographical, historical, religious,administrative, ethnological, commercial and scientific। Genesis Publishing Pvt Ltd। পৃষ্ঠা 320।  Sarkar, Ichhimuddin (১৯৯২)। Aspects of historical geography of Pragjyotisha-Kamarupa (ancient Assam)। Naya Prokash। পৃষ্ঠা 295।  Deka, Phani (২০০৭)। The great Indian corridor in the east। Mittal Publications। পৃষ্ঠা 404।  Pathak, Guptajit (২০০৮)। Assam's history and its graphics। Mittal Publications। পৃষ্ঠা 211।  Samiti, Kamarupa Anusandhana (১৯৮৪)। Readings in the history & culture of Assam। Kamrupa Anusandhana Samiti। পৃষ্ঠা 227।  Lahiri, Nayanjot (১৯৯১)। Pre-Ahom Assam: Studies in the Inscriptions of Assam between the Fifth and the Thirteenth Centuries AD। Munshiram Manoharlal Publishers Pvt Ltd।
সমুদ্ৰবর্মণ

সমুদ্রবর্মণ (রাজত্বকাল ৩৭৪-৩৯৮ খ্রিষ্টাব্দ) কামরূপ রাজ্য শাসনকারী বর্মণ রাজবংশের দ্বিতীয় রাজা ছিলেন। আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের প্রতিষ্ঠাতা পুষ্যবর্মণের পুত্র সমুদ্রবর্মণের নাম জানা যায়। তার পত্নীর নাম ছিল দত্ত দেবী ও পুত্রের নাম ছিল বলবর্মণ। Sharma, Mukunda Madhava (১৯৭৮)। Inscriptions of Ancient Assam। Gauhati University, Assam।
বলবর্মণ

বলবর্মণ (রাজত্বকালঃ ৩৯৮-৪২২ খ্রিস্টাব্দ) কামরূপ রাজ্য শাসনকারী বর্মণ রাজবংশের তৃতীয় রাজা ছিলেন। আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা সমুদ্রবর্মণ ও তাঁর রাণী দত্তা দেবীর পুত্র বলবর্মণের নাম জানা যায়। তাঁর পত্নীর নাম ছিল রত্নাবতী ও পুত্রের নাম ছিল কল্যাণবর্মণ। রাজতরঙ্গিনী গ্রন্থে বলবর্মণের কন্যা রাজকুমারী অমৃতপ্রভার স্বয়ম্বর সভার বিস্তৃত বর্ণনা রয়েছে, যেখানে আর্য্যাবর্তের বিভিন্ন রাজ্যের রাজকুমারদের মধ্যে তিনি কাশ্মীরের গোনন্দ রাজবংশের রাজা মেঘবাহনকে বিবাহ করেন। Sharma, Mukunda Madhava (১৯৭৮)। Inscriptions of Ancient Assam। Gauhati University, Assam।
কল্যাণবর্মণ

কল্যাণবর্মণ (রাজত্বকাল ৪২২-৪৪৬ খ্রিস্টাব্দ) কামরূপ রাজ্য শাসনকারী বর্মণ রাজবংশের চতুর্থ রাজা ছিলেন। আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা বলবর্মণ ও তাঁর রাণী রত্নাবতীর পুত্র কল্যাণবর্মণের নাম জানা যায়। তাঁর পত্নীর নাম ছিল গন্ধর্ববতী ও পুত্রের নাম ছিল গণপতিবর্মণ। ঐতিহাসিকদের মতে ডবাক রাজ্য কল্যাণবর্মণের রাজত্বকালে কামরূপ রাজ্যের অন্তর্ভুক্ত হয়। As regards the eastern limits of the kingdom, Davaka was absorbed within Kamarupa under Kalyanavarman and the outlying regions were brought under subjugation by Mahendravarman. It is presumed that (Kalyana Varman) conquered Davaka, incorporating it within the kingdom of Kamarupa Sharma, Mukunda Madhava (১৯৭৮)। Inscriptions of Ancient Assam। Gauhati University, Assam।  Choudhury, P. C. (১৯৫৯)। The History of Civilization of the People of Assam to the Twelfth Century AD। Department of History and Antiquarian Studies, Gauhati, Assam।  Puri, Brij Nath (১৯৬৮)। Studies in Early History and Administration in Assam। Gauhati University।
গণপতিবর্মণ

গণপতিবর্মণ (রাজত্বকাল ৪৪৬-৪৭০ খ্রিস্টাব্দ) কামরূপ রাজ্য শাসনকারী বর্মণ রাজবংশের পঞ্চম রাজা ছিলেন। আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা কল্যাণবর্মণ ও তাঁর রাণী গন্ধর্ববতীর পুত্র গণপতিবর্মণের নাম জানা যায়। তাঁর পত্নীর নাম ছিল যজ্ঞবতী ও পুত্রের নাম ছিল মহেন্দ্রবর্মণ। Sharma, Mukunda Madhava (১৯৭৮)। Inscriptions of Ancient Assam। Gauhati University, Assam।
মহেন্দ্রবর্মণ

মহেন্দ্রবর্মণ (রাজত্বকাল ৪৭০-৪৯৪ খ্রিস্টাব্দ) কামরূপ রাজ্য শাসনকারী বর্মণ রাজবংশের ষষ্ঠ রাজা ছিলেন। আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা গণপতিবর্মণ ও তাঁর রাণী যজ্ঞবতীর পুত্র মহেন্দ্রবর্মণের নাম জানা যায়। তাঁর পত্নীর নাম ছিল সুব্রতা ও পুত্রের নাম ছিল নারায়ণবর্মণ। গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন। According to him (D C Sircar) Narayanavarma, the father of Bhutivarman, was the first Kamarupa king to perform horse-sacrifices and thus for the first time since the days of Pusyavarman freedom from the Gupta political supremacy was declared by Narayanavarma. But a careful study or even a casual perusal of the seal attached to the Dubi C.P. and of the nalanda seals should show that it is Sri Mahendra, the father of Narayanavarma himself, who is described as the performer of two horse-sacrifices. Sharma, Mukunda Madhava (১৯৭৮)। Inscriptions of Ancient Assam। Gauhati University, Assam।
পাণ্ড্যন এক্সপ্রেস

পান্ডিয়ন এক্সপ্রেস হলো ভারতীয় রেলওয়ে এর দক্ষীন রেলওয়ে জোনের একটি দ্রুত গতির রাত্রিকালীন রেলসেবা যা মাদুরা জংশন থেকে তিরুচিরাপল্লি হয়ে চেন্নাই ইগমোর পযর্ন্ত এবং ফিরতিপথে চলাচল করে। ভারতে রেলগাড়ীর প্রথম প্রচলন শুরু হয় ১৮৫৩ সালে এবং ১৯৫১ সালে পুরো রেলব্যবস্থাকে সরকারিকরন করা হয় এবং একটি একক প্রতিষ্ঠানে পরিনত করা হয় যা ভারতীয় রেলওয়ে নামে পরিচিত। একত্রিত হবার পর থেকেই ভারতীয় রেল ব্যবস্থাকে বিশ্বের সবচেয়ে বড় রেল ব্যবস্থা হিসাবে ধরা হয়। ভারতীয় রেলব্যবস্থা ১৭ টি অঞ্চলে বিভক্ত এবং এখানে ৬৮ টি বিভাগ রয়েছে। ভারতীয় রেল ব্যবস্থায় পান্ডিয়ান এক্সপ্রেস ট্রেন একটি নামকরা ট্রেন। ট্রেনটির নাম স্মরণ করিয়ে দেয় খ্রীষ্ট্রপূর্ব ৬ষ্ঠ শতক হতে ১৭ শত খ্রীষ্ট্রাব্দ পর্যন্ত চলা পান্ডিয়ান রজত্বকে যা বলবৎ ছিল তমিলনাড়ু রাজ্যে। এটি একটি মানসম্পন্ন ট্রেন যাতে ২৪ টি বগি আছে। এটার চলার পথে প্রধান প্রধান শহড় সমূহ হচ্ছে চেংগালপট্টু, ভিলুপুরম, বৃদ্ধাচারন, অরিয়লপুর, তিরুচিরাপল্লী এবং দিনদিগুল। ট্রেন টি প্রতিদিন চলাচল করে এবং ৪৯৭ কিমি পথ অতিক্রম করে। ট্রেনটি সর্বোচ্চ ১১০ কিমি প্রতি ঘণ্টায় চলাচল করে। এটি একটি দক্ষীণ ভারতীয় রেল ব্যবস্থার একটি সম্মানিত ট্রেন ব্যবস্থা। এটি রকফোর্ট এক্সপ্রেসের সহিত বগি শেয়ার করে এবং মাদুরাই তে ইহার পরিচর্যা হয়। ট্রেনটির বহিরাবরনের চেহারা দুই বার পরিবর্তন করা হয়েছিল – প্রথমবার ছিল “জলপাই-সবুজ পোশাক”, যা উপর এবং নিচের মধ্যে দুইটি হলুদ – রেখা দ্বারা আলাদা করা ছিল এবং পরবর্তিতে এটাকে খয়েরী রং দ্বারা পরিবর্তন করা হয়। এই ট্রেনটি ৬৭১৭/৬৭১৮ এই নম্বর দুটি দিয়ে সংখ্যায়িত ছিল। এটা মাদুরাই থেকে চেন্নাই এরম্বুর রেলওয়ে স্টেশন এবং উল্টোপথে ডব্লুইউ এ পি ৪ দ্বারা চালিত। ট্রেন নম্বর ১২৬৩৭ ২১:২০ বাজলে চেন্নাই এর এরম্বুর থেকে ছেড়ে যায় এবং সকাল ৬:১৫ মিনিটে মাদুরাই জংশনে পৌছায়। ট্রেন নম্বর ১২৬৩৮ যা কিনা মাদুরাই থেকে চেন্নাই এর পথে চলাচল করে তা ২০:৩৫ মিনিটে যাত্র শুরু করে এবং চেন্নাই এর এরম্বুর এ পৌছে ০৫:৩৫ মিনিটে। ট্রেনটি একটি চুক্তি আছে মই ব্যভহারের জন্য রকফোর্ট এক্সপ্রেসের সহিত যা (১৬১৭৭/১৬১৭৮) নম্বর নিয়ে চেন্নাই এবং ট্রিচি এর মধ্যে যাওয়া আসা করে। সময়সূচী চেন্নাই এরম্বুর থেকে মাদুরাই জংশন পর্যন্ত সময়সূচী মাদুরাই (এমডিইউ) থেকে চেন্নাই এরম্বুর (এমএস) পান্ডিয়ন এক্সপ্রেস দক্ষীণ ভারতের অন্যতম দ্রুতগতি সম্পন্ন ট্রেন যার গড় গতি ৫৪ কিমি/ঘণ্টা। এটা বৈদ্যতিক ইঞ্জিন ডব্লুউএপি-৭ এবং ডব্লুউএপি-৪ দারা চালিত হয়। Indian Rail info - Train 12637 http://indiarailinfo.com/train/1227 Indian Rail info - Train 12638 http://indiarailinfo.com/train/1228 https://trainsrunningstatus.net/running-status/12637-pandian-exp[স্থায়ীভাবে অকার্যকর সংযোগ] "Pandian Express (12638) Train Schedule"। cleartrip.com। সংগ্রহের তারিখ ২০১৫-০৯-২৮।  http://runningstatus.in/status/12638 Indian Rail info http://indiarailinfo.com/train/1228
চাঁদপুর-১

চাঁদপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬০ আসন। চাঁদপুর-১ আসনটি চাঁদপুর জেলার কচুয়া উপজেলা নিয়ে গঠিত। বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মহিউদ্দীন খান আলমগীর বিনা প্রতিদ্বন্দ্বিতায় নির্বাচিত হন। "চাঁদপুর-১ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। বাংলাদেশ নির্বাচন কমিশন। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "৩য় জাতীয় সংসদ সদস্যদের তালিকা" (পিডিএফ)। বাংলাদেশ সংসদ। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "৪র্থ জাতীয় সংসদ সদস্যদের তালিকা" (পিডিএফ)। বাংলাদেশ সংসদ। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "১৫৩ আসনে জয়ী যারা"। দৈনিক সমকাল। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "৯ম জাতীয় সংসদ নির্বাচন" (পিডিএফ)। বাংলাদেশ নির্বাচন কমিশন। ২৮ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Parliament Election Result of 1991,1996,2001 Bangladesh Election Information and Statistics"। ভোট মনিটর নেটওয়ার্ক (ইংরেজি ভাষায়)। ২০০৮-১২-২৮ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।  প্রথম আলোতে চাঁদপুর-১
চাঁদপুর-২

চাঁদপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬১ আসন। চাঁদপুর-২ আসনটি চাঁদপুর জেলার মতলব উত্তর উপজেলা ও মতলব দক্ষিণ উপজেলা নিয়ে গঠিত। বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোফাজ্জল হোসেন চৌধুরী মায়া বিনা প্রতিদ্বন্দ্বিতায় নির্বাচিত হন। "চাঁদপুর-২ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। বাংলাদেশ নির্বাচন কমিশন। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "৩য় জাতীয় সংসদ সদস্যদের তালিকা" (পিডিএফ)। বাংলাদেশ সংসদ। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "৪র্থ জাতীয় সংসদ সদস্যদের তালিকা" (পিডিএফ)। বাংলাদেশ সংসদ। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "১৫৩ আসনে জয়ী যারা"। দৈনিক সমকাল। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "৯ম জাতীয় সংসদ নির্বাচন" (পিডিএফ)। বাংলাদেশ নির্বাচন কমিশন। ২৮ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Parliament Election Result of 1991,1996,2001 Bangladesh Election Information and Statistics"। ভোট মনিটর নেটওয়ার্ক (ইংরেজি ভাষায়)। ২০০৮-১২-২৯ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।  প্রথম আলোতে চাঁদপুর-২